ทำให้เธอติดใจ ดีกับเธอ
แม้ว่าคุณจะควรพยายามเสริมสร้างลักษณะที่มัดใจผู้หญิงที่แก่กว่า แต่คุณก็ไม่ควรลืมที่จะสนุกด้วย ต้องมีอะไรสักอย่างที่เธอชอบเวลาได้ไปเที่ยวหรือแม้กระทั่งไปเดตกับผู้ชายที่อายุน้อยกว่าบ้างล่ะ หนึ่งในนั้นก็อาจจะเป็นเรื่องที่ว่าผู้ชายที่อายุน้อยกว่าไม่ได้มีทัศนคติที่สั่งสมมาจากประสบการณ์มากเท่ากับผู้ชายที่แก่กว่า และไม่ต้องกังวลเรื่องการเรียนในมหาวิทยาลัย งาน หรืออะไรก็ตามที่ผู้ชายในวัยเดียวกับเธอมักจะกังวลกัน  การไม่เป็นผู้ใหญ่กับการลั้ลลาไม่เหมือนกัน ผู้หญิงทุกคนชอบลั้ลลาบ้างเป็นบางเวลา เพราะฉะนั้นอย่ากลัวที่จะแสดงมุมติ๊งต๊องที่เป็นส่วนหนึ่งของบุคลิกภาพของคุณให้เธอเห็น ทำให้เธอหัวเราะ ถ้าอารมณ์ขันเป็นหนึ่งในลักษณะที่ดีที่สุดในตัวคุณ อย่าปิดบังมันไว้เพราะกังวลว่าถ้าคุณทำให้เธอหัวเราะแล้วคุณจะดูไม่เป็นผู้ใหญ่ ตราบใดที่คุณเลือกมุกที่ค่อนข้างมีรสนิยม คุณต้องสนุกแน่นอน ชิวๆ แม้ว่าคุณจะอยากให้เธอเห็นว่าคุณเป็นคนมีความคิดลึกซึ้ง แต่คุณก็ไม่จำเป็นต้องคุยเรื่องที่จริงจังที่สุดที่คุณคิดได้กลางดึกทันทีที่คุณเจอเธอ แรกๆ ให้มีเวลาดีๆ ร่วมกันก่อน อย่างอื่นค่อยว่ากัน อย่ามองว่าอายุน้อยกว่าคืออุปสรรค เพราะอายุที่น้อยกว่ามีอะไรบางอย่างที่ดึงดูดใจเธอ ลุคเท่ๆ แบบเด็กวัยรุ่น จังหวะการเต้นเร้าใจ หรือแม้กระทั่งมุกบ้าๆ บอๆ ก็อาจเป็นสิ่งที่เธอชอบเกี่ยวกับคุณก็ได้ อย่าพูดว่า "ผมรู้นะว่าผมอายุแค่ 17 แต่..." แต่ให้แสดงออกว่าคุณชอบที่ตัวเองอายุ 17 และไม่มีอะไรที่เป็นไปไม่ได้สำหรับคุณ   คุณอาจจะไม่ได้ทำอะไรมามากนัก แต่คุณสามารถทำให้เธอประทับใจได้ด้วยการพูดว่าคุณจะทำอะไรบ้าง และคุณตื่นเต้นกับชีวิตนี้แค่ไหน ใช้พลังงานและความกระตือรือร้นทำให้เธอประทับใจ คุณอาจจะกระตือรือร้นมากกว่าผู้ชายวัยเดียวกับเธอ และนั่นก็เป็นสิ่งที่ดี ถึงคุณจะไม่สามารถหรือไม่ควรปิดบังอายุของตัวเอง แต่คุณก็ควรเลี่ยงหัวข้อที่จะทำให้เธอคิดขึ้นมาได้ว่าจริงๆ แล้วคุณเด็กแค่ไหน ถ้าเธอเรียนมหาวิทยาลัยแต่คุณเพิ่งอยู่มัธยมปลาย ก็อย่าคุยเรื่องงานกีฬาสี วิชาคณิตคาบ 10 หรือเรื่องที่คุณโดนทัณฑ์บนเพราะเถียงครู   ถึงคุณจะไม่ควรซ่อนมุมมองที่เป็นเด็กมัธยมปลายในชีวิตของคุณ แต่คุณก็ไม่ควรพูดถึงบ่อยๆ เช่นเดียวกัน คุยเรื่องครอบครัว เพื่อนๆ หรือเหตุการณ์ปัจจุบัน ให้เธอเห็นคุณในมุมมองนอกเหนือจากโลกมัธยมบ้าง ถ้าคุณยังเรียนอยู่มัธยมปลายหรือมหาวิทยาลัยทั้งคู่ แต่คุณเป็นเด็กปี 1 ในขณะที่เธออยู่ปี 4 ก็ให้คุยว่าแต่ละวิชามีอะไรต้องทำต่อบ้างแทนที่จะพูดถึงประสบการณ์การเรียนมหาวิทยาลัยใหม่ๆ เพราะเป็นไปได้ว่าช่วงระหว่างปี 1 ถึงปี 4 นี้เธอจะโตขึ้นมาก และถ้าเธอพูดบ่อยๆ ว่าคุณก็เป็นแค่เด็กปี 1 นั่นหมายความว่าเธอเห็นว่าคุณยังต้องโตอีกมาก ผู้หญิงที่อายุมากกว่ามีมิตรภาพที่เป็นผู้ใหญ่กว่า มีความสนใจที่หลากหลายและจริงจังกว่า และมีตารางที่แน่นกว่า แม้ว่าคุณอาจจะไม่ต้องการอะไรไปมากกว่าการได้ใช้เวลากับเธอให้มากที่สุด แต่คุณก็ต้องทำให้เธอเห็นว่าคุณมีเพื่อน มีตารางเวลา และมีความต้องการเป็นของตัวเอง  ถ้าคุณเริ่มคบกันจริงจังแล้ว คุณก็อาจจะเริ่มใช้เวลาด้วยกันมากขึ้น แต่ถ้าคุณยังแค่พยายามจะมัดใจเธอและทำให้เธอสนใจ คุณจะเกาะติดเธอแจไม่ได้ ไม่อย่างนั้นเธอจะเมินคุณ ถ้าเธอไปเที่ยวกับคุณ อย่าพูดว่า "เมื่อไหร่จะได้เจอกันอีก" ทันที ทำเฉยๆ และค่อยถามเธอ 2 – 3 วันหลังจากนั้น พูดถึงตารางของคุณ ให้เธอเห็นว่ามีอะไรหลายอย่างเกิดขึ้นในชีวิตของคุณด้วยเช่นกัน ถ้าเธอคิดว่าคุณเอาแต่ขลุกอยู่บ้านเล่นเกมและรอให้เธอโทรหา เธอก็จะไม่อยากไปเที่ยวกับคุณนัก ถ้าคุณอยากจะปฏิบัติต่อผู้หญิงที่อายุมากกว่าเป็นอย่างดีแล้วล่ะก็ คุณก็ต้องเป็นสุภาพบุรุษ แม้จะฟังดูเป็นแนวคิดที่ไกลตัว แต่มันคือการที่คุณควรปฏิบัติต่อเธอในฐานะที่เธอเป็นกุลสตรี มีน้ำใจและให้เกียรติเธอ ถ้าคุณขับรถไปรับเธอ ก็ให้เปิดประตูฝั่งคนนั่งให้เธอ เปิดประตูค้างไว้ให้เธอเวลาที่เธอเดินเข้าร้านอาหารหรือที่ไหนก็ตาม ถ้าเธอมาหาคุณ ก็จัดแจงเอารองเท้าของเธอไปวางไว้ตรงที่วางรองเท้า วิธีเป็นสุภาพบุรุษวิธีอื่นๆ ก็เช่น:   ตรงเวลาหรือกระทั่งก่อนเวลานิดหน่อย ทำให้เธอเห็นว่าเธอมีความหมายกับคุณมาก ชมเธอเสมอ บอกว่าเธอสะดุดตา สวย หรือดูเป็นยังไงในวันนั้น อย่าอายที่จะบอกเธอว่าคุณคิดยังไงจริงๆ วิธีนี้ทำให้คุณชนะใจเธอได้ตราบใดที่คุณทำแต่พอดี อย่าบ้วนน้ำลาย เกา เรอ หรือทำอะไรที่สุภาพบุรุษเขาไม่ทำกัน ดูดีอยู่เสมอ พยายามอาบน้ำ ดูแลผมเผ้าให้เรียบร้อย ใส่เสื้อผ้าที่ไม่ยับและเหมาะกับคุณ วิธีนี้จะทำให้เธอเห็นว่า คุณใช้ความคิดและความพยายามในการที่จะมาเจอเธอ  พาเธอไปเดตที่ดีๆ อย่าพาเธอไปร้าน Burger King แถวบ้าน คุณอาจจะไม่ต้องใช้เงินเยอะก็ได้ แต่คุณก็ควรพยายามทำอะไรที่มันโรแมนติกบ้าง จะไปกินซูชิในร้านไฟสลัวหรือไปเดินเล่นท่ามกลางแสงดาวก็ได้ อย่าทำให้เธอคิดว่าคุณแค่หลงใหลผู้หญิงแก่กว่าเฉยๆ และการได้คบกับเธอหรือคุยกับเธอทำให้คุณรู้สึกเหมือนได้รางวัลอะไรสักอย่าง แต่คุณควรถามเรื่องความสนใจของเธอ สิ่งที่เธอทำในวันหยุดสุดสัปดาห์ และความสัมพันธ์ที่มีความหมายกับเธอมากที่สุด ขณะที่คุณทำความรู้จักกับเธอ คุณไม่ต้องสอดรู้สอดเห็นหรือสัมภาษณ์เธอ แต่คุณควรแสดงให้เธอเห็นว่า คุณอยากรู้จักตัวตนของเธอจริงๆ เธอจะแก่กว่าคุณ 4 ปีก็ไม่เห็นเป็นไร แต่การแก่กว่า 4 ปีก็ไม่ใช่สิ่งที่บ่งบอกลักษณะของเธอเช่นกัน  เวลาที่เจอเธอ ให้ถามเธอว่าวันนี้เป็นยังไงบ้าง ง่ายๆ แค่นั้นแหละ ถามความคิดเห็นของเธอในหลายๆ เรื่อง ตั้งแต่วงดนตรีโปรดไปจนถึงนักการเมืองคนใหม่ ผู้หญิงที่แก่กว่ามักจะมั่นใจกว่าและมีประสบการณ์มากกว่าสาวๆ ซึ่งหมายความว่าเธอมักจะมีหัวข้อดีๆ ให้พูดคุยด้วยอยู่บ่อยๆ แม้ว่าการพูดถึงการแข่งบอลเมื่อคืนเป็นชั่วโมงๆ อาจเป็นเรื่องที่คุยกับเพื่อนๆ ได้ แต่คุณก็ควรพยายามอ่านหนังสือพิมพ์ ดูข่าว และอ่านวรรณกรรมที่น่าสนใจที่จะทำให้คุณกลายเป็นคนรอบรู้ด้วย วิธีนี้ไม่เพียงแต่ทำให้มุมมองของคุณกว้างไกลขึ้นเท่านั้น แต่ยังทำให้คุณมีเรื่องคุยมากขึ้นด้วย  ถ้าวันนั้นคุณอ่านอะไรที่น่าสนใจมา เล่าให้เธอฟังแล้วดูว่าเธอคิดยังไง พูดเรื่องความสัมพันธ์ คุณอาจจะคุยเรื่องความสัมพันธ์กับพี่น้องหรือความผูกพันของคุณกับเพื่อนสนิท แค่อย่าคุยเรื่องแฟนเก่าก็พอ พูดเรื่องประสบการณ์ท่องเที่ยว ถึงคุณจะแค่ไปเที่ยวต่างจังหวัดใกล้ๆ ช่วงปิดเทอมใหญ่ ก็ให้พูดถึงมุมมองที่น่าสนใจในทริปนั้น มีไหวพริบเวลาเล่นมุก เวลาที่เธอพูดอะไรตลกๆ อย่าหัวเราะอย่างเดียว แต่ให้พูดอะไรตลกๆ กลับไปด้วย วิธีนี้จะทำให้เธอรู้ว่าคุณตามทันจริงๆ แม้ว่าการที่เธอมาคุยกับผู้ชายที่อายุน้อยกว่าตั้งแต่แรกอาจเป็นเรื่องตลกหรือสนุก แต่คุณก็ไม่ควรเอาแต่เล่นมุกว่าคุณเด็กกว่าแค่ไหน หรือว่าเธอมีประสบการณ์มากกว่าเท่าไหร่ ถ้าคุณไม่อยากให้เธอเรียกคุณว่า "รุ่นน้อง" และมองว่าคุณเป็นแค่น้องชาย คุณไม่ควรพูดเรื่องนี้บ่อยเกินไป ไม่อย่างนั้นเธอจะคิดว่าคุณเอาแต่หมกมุ่นเรื่องนี้ หรือถ้าแย่กว่านั้นก็คือ เธอ นั่นแหละที่อาจจะเริ่มหมกมุ่นเรื่องอายุที่ต่างกัน อย่าพูดเรื่องนี้ต่อหน้าคนอื่นด้วยเช่นกัน ถ้าคุณไปเจอเพื่อนๆ ของเธอหรือแนะนำเธอให้เพื่อนๆ ของคุณรู้จัก ก็ทำเฉยๆ ไว้ เพื่อนๆ ของเธออาจจะไม่สังเกตด้วยซ้ำว่าคุณเด็กกว่านิดหน่อยถ้าคุณสวมบทบาทได้อย่างถูกต้อง คุณอาจจะมัวแต่พยายามทำให้เธอประทับใจและมัดใจเธอจนลืมไปว่าจริงๆ แล้วคุณเป็นใคร คุณไม่ควรทำตัวต่างไปจากที่เป็นอยู่โดยสิ้นเชิง ไม่อย่างนั้นเธอจะดูออก ไม่มีผู้หญิงคนไหนอยากอยู่กับผู้ชายที่ไม่จริงใจ จำไว้ว่าถึงคุณจะกำลังทำตัวเป็นผู้ใหญ่และเสริมสร้างคุณสมบัติที่น่าพึงพอใจที่ทำให้เธอหรือผู้หญิงคนไหนก็ตามหลงใหลคุณ แต่ก็ไม่ได้หมายความว่าคุณจะต้องเปลี่ยนเป็นคนอื่นไปเลย  ถ้าคุณมีงานอดิเรก "ประหลาดๆ" ที่คุณเก็บไว้เป็นความลับ อย่ากลัวที่จะบอกเธอถ้ามันมีความหมายกับคุณมาก ให้เธอเห็นคุณสมบัติที่ดีที่สุดของคุณเหมือนที่เพื่อนคนอื่นๆ ของคุณเห็น เพื่อนๆ ในวัยเดียวกันต้องชอบอะไรบางอย่างในตัวคุณ เพราะฉะนั้นอย่าปิดบังคุณสมบัติที่ดีที่สุดของตัวเองเสียทีเดียว
สนุกเข้าไว้. ใช้อายุให้เป็นประโยชน์. หลีกเลี่ยงหัวข้อที่ทำให้คุณดูเด็ก. มีชีวิตเป็นของตัวเอง. เป็นสุภาพบุรุษ. แสดงความสนใจในตัวเธออย่างแท้จริง. คุยสนุก. อย่าพูดเรื่องความแตกต่างของอายุตลอดเวลา. อย่าลืมเป็นตัวของตัวเอง.
https://www.wikihow.com/Attract-an-Older-Woman-(Teens) https://www.wikihow.com/Attract-an-Older-Woman-(Teens)
Keeping Her Hooked Treating Her Right